Saako olla lisää vettä?
Kyllä kiitos.
Kuinka kauan vielä?
Arvio on neljä tuntia 16 minuuttia.
Ehkä vähän aamiaista, se tavallinen?
Se olisi ihanaa. Kiitos.
Vain tunti auringonnousuun.
Viimeinen tilaisuus nähdä revontulet.
Voisin kertoa työstäni elokuvateatterissa ja lehdenjakajana.
Kun ajoin pyörälläni 8 kilometriä
ja jaoin seitsemää lehteä 10 dollarilla kuussa.
Totuus on, ettei minulla ollut pyörää
ja minulla oli tapana livahtaa elokuviin,
- ei tarkastaa lippuja. - Mikä se sitten oli?
Ei ensimmäistä työtäni voi laittaa kirjaan.
Miksei?
Tein töitä miehelle, joka kasvatti kannabista metsässä.
Ruohodiilerillekö?
Maanviljelijälle. Henry-sedälle.
Ei hän ollut setäni, mutta siksi häntä kutsuttiin.
- Mitä teitte Henry-sedälle? - Pakkasin tuotteita.
Jostain syystä hän luotti vaa'an minun käsiini.
Entä... nautitteko te tuotteita?
En. Vanha kunnon Henry-setä
lannoitti satonsa omasta sakokaivostaan.
Mutta se oli hyvä työ. Säästin paljon rahaa.
Ostin rahoilla kaikki kirjani Sentinelin neljäksi vuodeksi.
Kertokaa Sentinelistä.
Mikä sinun ensimmäinen työsi oli?
Eihän kirja kerro minusta.
Se prostituoitu Scorpiossa.
Se olit sinä.
Mistä niin päättelette?
Kirjailijathan kirjoittavat omista kokemuksistaan.
Hahmo perustuu ystävääni.
Minulla ei ollut pokia.
Odotin hotellien auloissa siltä varalta, että hän joutui vaikeuksiin.
Rankkaa elämää teinille.
Parempaa kuin roskisten kaivelu.
Mitä hänelle tapahtui? Ystävällesi?
Hän kuoli.
Aidsiinko, kuten kirjassa?
Hän teki itsemurhan.
Mikset kirjoittanut niin?
Koska kirja oli fiktiota.
Koska... itsemurha on liian itsekästä.
Puhutaan myöhemmin.
Käyn läpi pari asiaa Clairen kanssa.
Tietenkin.
Aikataulu on tiukka, joten voimme puhua ehkä vasta paluumatkalla.
Ei se mitään. Olen ensi kertaa Moskovassa.
Käyn katsomassa Gorkin puistoa ja Joutsenlampea.
Miten menee?
Cathy lähetti lausunnon sähköpostina.
Pyysimme Kremliä lieventämään kielenkäyttöä.
Sanooko Corrigan tämän?
Hän vihaa joka sanaa, mutta jos pääsee kotiin...
Petrov harkitsee tätä vain siksi, että meillä on valtaa YK:ssa.
Pidättekö te molemmat tätä kivenkovana?
Jos Petrov ei tee yhteistyötä, pääsihteeri
kutsuu koolle hätäistunnon heti saapuessamme USA:han.
Toivotaan, että se kortti on tarpeeton.
Älä paljasta liikaa.
Hänet on syrjäytetty turvallisuusneuvostossa,
hän pitää vankina amerikkalaista ja haluaa pestä kätensä asiasta.
Vastassamme on paljon järkevämpi mies
kuin Washingtonissa vieraillut.
Palaamme rauhansopimuksen ja Corriganin kanssa.
Tehdään sitruunoista mehua.
Corrigan saa sviittimme paluumatkalla.
Hän saa olla rauhassa lehdistöltä.
Se on hyvä ajatus.
- Oletko nukkunut? - En.
- Entä syönyt? - En vielä.
Tässä.
Tule katsomaan.
Eikö tuo olekin kaunein näkemäsi näky?
SISARKUNNAN VAATEKERÄYS
Maa kutsuu Maxia.
- Hei. - Vaikutat poissaolevalta.
Ehkä vähän.
- Johtuuko se Karasta? - Karasta? Mitä?
Pyydä häntä treffeille. Hän suostuu varmasti.
Se tekisi sinulle hyvää. Tapaisit uusia ihmisiä.
En voi. En vielä luota itseeni.
Mitä tarkoitat?
Hei, Max. Kerro minulle.
Lupaathan, ettet tuomitse minua?
En tietenkään.
Hänen lähdettyään
vietin monta iltaa huumeiden ja naisten parissa.
En edes muista kaikkia naisia.
Kara on mukava tyttö...
- Mutta et ole enää sellainen. - Joskus olin holtiton.
Kaikki oli sekaisin, enkä käyttänyt aina kondomia.
- Oletko käynyt testeissä? - En.
Sinun pitäisi.
Tiedän. Se pelottaa minua.
Haluatko, että tulen mukaasi?
En halua.
Towsonissa on klinikka, jota ystäväni käyttävät.
- Kävelet vain sisään... - Ymmärrän!
Lähden kanssasi huomenna, jos haluat.
- En kaipaa äitiä. - Enkä yritä hoivata sinua.
Välitän sinusta ja haluan, että olet turvassa.
Minä vain...
Max!
Kiitos, että vapautat Corriganin. Se on meille tärkeää.
Ja etenkin hänen läheisilleen.
Me kaikki haluamme samaa. Tämä on ensimmäinen askel.
Henkilöstöpäällikköni herra Litsky saattaa teidät.
- Mennäänkö? - Herra presidentti.
- Kiitos. - Teidän jälkeenne.
Aloitamme alusta.
Kuin tapaisimme ensimmäistä kertaa.
Tule.
- Lupaa hänelle vankila. - Vankila?
Uusi rangaistuslaitos.
Miksi valitsijat haluaisivat vankeja takapihalleen?
Eivät he haluakaan. He haluavat työpaikkoja.
Hän on yrittänyt saada rahoitusta. Birch on taistellut siitä.
Sano, että saat Birchin suostumaan. Jos se ei toimi,
sano, että hänelle voi olla paikka liikenneministerinä.
Autoteollisuus omistaa hänet.
Hänen kantansa hiilipäästöihin on valitettava.
Ota vastapainoksi ympäristönsuojelun johtaja.
En ole valmis kabinettisitoutumisiin näin varhain.
Et sitoudu mihinkään. Harkitset vain häntä.
Doug. Meidän pitäisi aloittaa.
Hyödynnä autoteollisuutta. Ketä Winkowski kannattaakin,
Fordin ja Chryslerin tukemat superdelegaatit seuraavat.
Ja jos se ei toimi,
sano harkitsevasi Dick Butleria. Hän vihaa Butleria.
Pitää mennä. Kerro, mitä hän sanoo.
Harjoitat täällä lihaksiasi, et työtäsi.
Kun pomo soittaa...
Täällä minä olen pomosi.
- Menehän makuulle matolle. - Kyllä, neiti.
- Michael. - Rouva Underwood.
Claire.
Onko sinua kohdeltu hyvin?
Erittäin hyvin, kuten näette.
Kiitos, herra Litsky,
mutta haluan Corriganin vastaavan.
Kyllä, minua on kohdeltu hyvin.
- Oletko tavannut lääkärin? - Olen, eilen.
- Näytät laihalta. - Olen aina ollut laiha.
Presidentti pyysi minua tuomaan hyvät uutiset itse.
Vapauttamisesi ehdoista on sovittu.
Viemme sinut kotiin huomenna.
Luulin sinun ilahtuvan.
Mitkä ne ehdot ovat?
Pidämme yhteisen lehdistötilaisuuden.
- Petrovin kanssako? - Kyllä, molemmat presidentit.
Sopimuksen mukaan annat pienen lausunnon.
Anteeksi. Kirjoitus on pientä, eikä minulla ole silmälaseja.
- Tarjosimme Corriganille laseja... - Se pitää paikkansa.
Omani särkyivät pidätyksessä.
Muut vangit eivät saa laseja. En halunnut erityiskohtelua.
Tuomme lasit niitä tarvitseville, venäläisille tai amerikkalaisille.
Se on valhe.
Luen sen ääneen.
Siinä lukee: "Minä, Michael Corrigan, pyydän anteeksi
Venäjän Federaation kansalaisilta lakienne rikkomista.
Pahoittelen, että altistin alaikäisiä epätavallisille
seksuaalisille asenteille.
Olen kiitollinen presidentti Petrovin armeliaisuudesta ja vapautuksestani,
jotta saan palata Yhdysvaltoihin."
Kuka sen kirjoitti?
Se syntyi neuvotteluissa
ulkoministeriön edustajien ja Venäjän ulkoministeriön kesken.
Valitan, mutta en voi.
Tiedän, ettei se ole ihanteellinen.
Ihannetta ei ole. Paitsi lain kumoaminen.
Saammeko puhua kahden kesken?
Presidentti Petrov pyysi pysymään seurassanne.
Ja minä pyydän pientä hetkeä.
Herra Litsky. Selliä oletettavasti kuunnellaan.
En tiedä paikasta mitään.
- Missä se on? - Rouva Underwood.
Jos herra Corrigan ja minä puhumme kahden kesken,
haluan tietää, ettei keskusteluamme kuunnella.
Näyttäkää mikrofoni.
Kiitos.
Lakia ei kumota.
Lausunto on ehto vapautuksellesi.
Tästä ei neuvotella, Michael.
Se tapahtui jo.
- Entä muut 27? - He eivät ole amerikkalaisia.
Jos heitä ei vapauteta, minuakaan ei pitäisi.
Emme voi auttaa heitä.
Olet presidentin rouva ja YK:n lähettiläs.
Sanot, ettet voi auttaa heitä.
En suostu uskomaan sitä.
Oli tarpeeksi vaikeaa neuvotella sinun vapautuksestasi.
Saat raahata minut ulos, sillä en anna lausuntoa.
Ne ovat vain sanoja.
Voit perua sanasi heti Yhdysvalloissa.
Petrovin homopropagandalaki on myös vain sanoja.
Ohjaus- ja valvontakierrokset.
Puolivuosittain ensimmäisen vuoden jälkeen. Pyysimme sitä heti,
- mutta israelilaiset... - Tietenkin.
Heidän luottamuksensa on ansaittava.
Emme tekisi suuria päätöksiä kysymättä ensin kenraaleiltasi.
Kunhan kommunikointi toimii.
Se on tämän projektin avain.
Ensimmäisen vuoden jälkeen tilanne on hyvä
ja joukkojen määrä sopiva.
Saatko näin paljon omasta takaa?
Saan. En tarvitse siihen kongressia.
Tarkoitin rahoitusta.
Puolustusministeriön budjetista, kuten muut sijoittamiset.
Mitä infrastruktuuriin ja joukkojesi logistisiin lähetyksiin tulee,
voimme lisätä kulut aputueksi.
Mekin voimme antaa jotakin.
No, mikä tahansa tuki on hyvin tervetullutta.
Mutta... siitä pääsemmekin elefanttiin tässä huoneessa.
Ohjuspuolustukseen.
Hyväksyn osittaisen vähentämisen Puolassa.
Eikä siitä tarvitse... ilmoittaa.
Mutta meidän on mietittävä Tšekkiä.
Kerro huolistasi.
Vaimosi arvostaa yksityisyyttä.
Anteeksi.
Puhuimme ohjuspuolustuksesta.
Miksi mainitsit Clairen?
Hän puhuu kahden kesken Corriganin kanssa.
- Ei se ole tärkeää. - Onko jokin vialla?
Toivottavasti ei.
Ohjuspuolustuksesta.
Tiedote Venäjän medialle. Ei muuta.
Kysyn jotain.
Lukisitko minuna tämän lausunnon?
Lukisin.
Kiittäisit miestä, joka sanoo, että olet vaarallinen lapsille?
Ei sinun tarvitse tarkoittaa sitä. Lue se vain.
Olin nälkälakossa kuusi päivää.
Sitten lopetin sen.
Olin liian nälkäinen. En voinut jatkaa.
Yksi toisista, joiden kanssa minut pidätettiin, Sergei,
kesti 28 päivää.
He päättivät pakkosyöttää häntä
ja päästivät vihdoin hänen äitinsä katsomaan häntä.
Se oli molemmille liian myöhäistä.
Minusta puhutaan paljon uutisissa.
Sergeistä ei lainkaan.
Hän kuoli, ja kaikki ovat kuin mitään ei olisi tapahtunut.
Koska hän on venäläinen.
En voi hylätä muita täällä.
Enkä niitä miljoonia,
joille sanotaan, että he syntyivät vääränlaisina.
Mutta kotona voit jakaa Sergein tarinan.
Ei se auta häntä eikä muita.
Viemme sinut väkisin, jos on pakko. Et voi sille mitään.
Mutta voin vaikuttaa lausuntoon, enkä lue sitä.
Hyvä on.
Entä jos muutamme lauseen epätavallisesta seksuaalisuudesta?
- Se vaivaa sinua eniten. - Ei tätä voi jäsentää.
- Kaikki tai ei mitään. - Politiikka ei toimi siten.
Mutta vallankumous toimii!
Miten täällä sujuu?
Voinko puhua kanssanne?
- Mitä puuhaat? - Miten niin?
Corrigan.
- Mikä hätänä? - Haluat hänen kieltäytyvän.
Nolataksesi minut. Vaimosi kielsi häntä antamasta lausuntoa.
- Järjetöntä. - Tulit tänne valheellisin aikein.
En. Tiesimme, että hän voi olla itsepäinen.
Hänellä on vahvat aatteet.
Lausunto on minulle tärkeä.
Claire yrittää varmasti vakuuttaa häntä sanomaan sen.
Miksi hän sitten pyysi poistamaan huoneen mikrofonit?
Ehkä siksi, ettei Corrigan kokisi meidän painostavan.
Ei kannata huolestua.
Claire on hyvä suostuttelemaan.
Sanon tämän selkeästi.
Jos lausuntoa ei tule, ei synny sopimustakaan.
Ei meille eikä hänelle.
Hän joutuu oikeuteen, ja hänet tuomitaan.
Pyysin herra Litskyä kertomaan sen heille molemmille.
Uskon täysin vaimooni.
Ja Viktor, tiedät varmasti, ettei tämä kuulu suunnitelmiin.
Juuri niin.
Lausunnon suhteen ei ole lainkaan joustavuutta.
Jos et tee yhteistyötä, joudut oikeuteen.
Hyvä. Oikeudessa minua ei voi kieltää puhumasta.
Entä aviomiehesi?
Oletko puhunut Johnin kanssa?
Sanoin, että meillä on toivoa.
Miten hän voi?
Hän on huolissaan sinusta.
Hän halusi mukaan, mutta se ei tietenkään ollut mahdollista.
Lupasin soittaa tavattuani sinut.
Ajattelin, että sinä voisit soittaa. Air Force Onesta.
Hän ymmärtää.
Hän kaipaa sinua, Michael.
Minä kaipaan häntä. Ja monia asioita.
Vanhempiani. Ystäviäni. Koiraani.
Nähdä enemmän kuin pieni kaistale auringonvaloa.
Mutta valitsemme elämämme. Siteemme rakentuu sille.
John on puhunut tästä kotona. Hän puhuu vain vapauttamisestasi.
Aiheutat hänelle tuskaa. Eikä sinun tarvitse.
Ei hänen tarvinnut mennä kanssani naimisiin.
- Tuo on itsekästä. - Ehkä.
Niin olisi omien aatteideni pettäminenkin vain vapautuakseni.
Minusta tekosi on itsekkäämpi. Tässä on kyse egosta.
Todistat jotain itsellesi.
Mies kotona kärsii siitä.
John on heikko. Hän antaisi lausunnon heti,
jos viettäisi täällä jonkin aikaa,
ja siksi minä olen täällä.
Jos hän pitää minua itsekkäänä, mitä siitä?
Joko hän hyväksyy sen tai ei. Eikö avioliitossa ole siitä kyse?
Kumppanin itsekkyyden hyväksymisestä? Ainakin sinun pitäisi ymmärtää.
Et tiedä mitään avioliitosta.
Uskot sen olevan uhraus.
Minusta siinä on kyse kunnioituksesta.
Et kunnioita hänen tuskaansa.
- Hänen tuskallaan ei ole väliä. - Miten voit sanoa noin?
Minunkaan tuskallani ei ole.
Tiedätkö, mitä olen kysynyt itseltäni nälkälakosta asti?
Olenko valmis kuolemaan tämän puolesta?
En tiedä vastausta.
Mutta minulla on jotain, mistä välitän tarpeeksi
kysyäkseni sitä itseltäni.
Oletko sinä kysynyt sitä?
Minkä eteen olet valmis kuolemaan?
Oletteko valmis, rouva Underwood?
En vielä.
Kauanko vielä tarvitsette?
Kertokaa presidentille, että en lähde,
ennen kuin herra Corrigan tulee mukaani.
- Ette voi jäädä tänne-- - Viekää hänelle se viesti.
Presidentin rouva ei voi--
Ette voi pakottaa minua lähtemään.
Tehkää kuten pyydän.
Mitä oikein teet? Viktor on suunniltaan.
Vakuuta hänet luopumaan lausunnosta.
Meitä luultavasti kuunnellaan. Tämä ei ole salainen linja.
Voin sanoa kaiken myös Petroville.
Luulin sinun suostuttelevan Corrigania antamaan lausunnon.
Francis, teen parhaani, mutta molempien on tehtävä kompromisseja.
Hän on päättänyt olla perääntymättä. Ymmärrän sen.
Corrigankin on tiukka.
Sopimus on tämän varassa.
Viktor teki selväksi, mitä tarvitsee,
- ja lupasimme, ennen kuin-- - Yritän pelastaa tilanteen.
Aikaa ei ole paljon. Paluulentomme on huomenna,
ja lehdistö odottaa Michaelia.
Viktor, jos kuuntelet,
ymmärrä, että puhun puolestasi.
Mutta kannattaa harkita lausunnosta luopumista.
Hän ei suostu, Claire.
Puhu hänelle, Francis.
Pyydä häntä edes lieventämään sitä.
Hänkään ei halua tämän epäonnistuvan.
Hyvä on. Yritän parhaani.
Pidän sinut ajan tasalla.
Hienoa. Kiitos.
Saisinko kuitin?
Anteeksi.
Hei, Max.
- Olen klinikalla. - Oletko kunnossa? Kuulostat--
Minua pelottaa. Verikoe tehdään pian. Voitko tulla?
Ole kiltti. Olen kauhuissani.
Joo. Tulen heti, kun pääsen. Koeta kestää.
Minun pitää lähteä. Voitko huolehtia näistä?
Kiitos.
Hyviä uutisia. Tulokset ovat negatiiviset.
Tässä ne ovat.
Minulla on tietoja ehkäisystä,
ehkäisevistä menetelmistä ja riskitilanteiden välttämisestä.
Ei, kiitos. Kaikki on hyvin.
Itse asiassa otan ne.
Tulokset olivat positiiviset.
En voi olla yksin juuri nyt.
Tule mukaani.
Onko selvä?
- Stamper. - Olet hyvä.
Suostuiko hän?
Se vei pari tuntia, mutta hän on mukana.
Pitikö sinun mainita Butler?
- Vankila riitti. - Hienoa.
- Entä seuraava kohteesi? - Willis Morrison, 12. vaalipiiri.
Ohio. Hänen kansionsa on kotonani.
Soitan tunnin kuluttua.
Yllätys. Taas puhelimessa.
Omalla ajallani, en sinun.
Lähdetkö?
Joo. Olit viimeinen asiakkaani.
- Auttoiko sessio? - Joo. Minulla on hyvä olo.
Edistyt loistavasti.
Kun olet täysin toipunut,
irrotamme puhelimen leikkauksella korvastasi.
Nähdään myöhemmin.
Eikö olisi tehokkaampaa, jos minä sanoisin sen?
Se kuulostaisi ontolta. Hänen pitää sanoa se.
Kukaan ei usko hänen tarkoittavan sitä.
Ei sillä ole väliä.
Jos hän lukee sen, hän kunnioittaa lakiamme.
Minäkin toivon, että hän antaisi sen perhanan lausunnon. Jos ei,
annat kaikkien saavutustemme valua alas viemäristä,
koska yksi henkilö protestoi äänekkäästi
lakia, johon et voi edes uskoa?
Olet oikeassa. En usko siihen.
Kaksi ministereistäni on homoja.
Ex-vaimoni veljenpoika on homo.
Hän on minulle kuin oma poika.
En henkilökohtaisesti välitä.
Tuodaan hänet ulos ja lentokoneeseen.
Minäkään en halua sopimuksemme epäonnistuvan.
Vaimosi oli oikeassa puhelimessa.
Mutta tässä on minulle muutakin kuin sopimus.
Näytän, että olen vahva.
Kukaan ei pidä tätä heikkoutena.
Sinulle hurrataan, kun vapautat hänet.
Kuka hurraa? Länsikö?
Et ymmärrä Venäjää.
Jos ihmiset eivät pidä tekemästäsi työstä, sinut äänestetään ulos.
Jos minun työstäni ei pidetä, kaadetaan patsaita.
Verta vuodatetaan. Syntyy kaaos.
Onko homopropagandalaki barbaarinen? On.
Tietenkin.
Mutta uskonto ja perinne
ovat useimmilla kansalaisillani verissä.
Laki hyväksyttiin heidän takiaan.
Minun on edustettava kansaani samoin kuin sinun omaasi.
Jos Corrigan ei maksa teoistaan,
moni kansalaiseni tuntee olonsa petetyksi.
Ei vallankumous puhkea siksi, että vapautat yhden miehen.
Vallankumous hiipii niskaan yksi askel kerrallaan.
En ota riskejä edes pienten askelten suhteen.
He tekevät kaikkensa, kun presidentin rouva on täällä.
Voinko kysyä jotain?
Jos annat suolan.
Miten Michael Corriganista tuli Michael Corrigan?
- Homo? - Aktivisti.
Sait varmasti FBI:n tiedonannon.
Niin, mutta haluaisin kuulla sen sinulta.
Ystäväni 1990-luvun alussa
kutsui minut kanssaan erääseen yhteisön tapaamiseen.
Minulla ei ollut muuta tekemistä, joten suostuin.
Menimme sinne, ja huoneessa oli korkeintaan 12 ihmistä.
Se oli aika surullista.
Puhuja kertoi roskista.
- Roskistako? - Kierrätyksestä.
Me kaikki 12 halusimme nukkua.
Hänen sanoissaan oli järkeä, mutta hänellä ei ollut karismaa.
Se oli vielä pahempaa. Anti-karismaa.
Mutta huomasin, että hän...
kallisti päätään sanoessaan jotain tärkeää.
Se oli hyvin viehättävää.
Hän teki sen näin.
En voinut sille mitään. Rakastuin häneen.
Oliko hän John?
Kauan sitten kaukaisessa galaksissa.
Hän on televisiossa karismaattinen.
Hän oppi karismaa. Minä opin ajattelemaan.
Sovimme hyvin yhteen.
En tiennyt, että suhteenne on ollut noin pitkä.
21 vuotta.
Naimisissa vain viisi, sillä emme voineet aiemmin.
Francisin ja minun 28-vuotishääpäivä oli juuri.
Yli puolet elämästäsi.
Totta. En ole ajatellut sitä niin.
Olit nuori.
22.
Kadutko sitä koskaan?
En. Rakastan Francisia.
Nyt enemmän kuin koskaan.
Minä kadun.
Sitouduin johonkuhun, ennen kuin tunsin edes itseäni.
Emme sanoneet lainmukaisia valoja. Teimme omat versiomme.
- Se oli tyhmää. - Miksi?
Koska olen vain loukannut häntä.
Pitänyt häntä varjossani, pettänyt häntä, kaikkea.
Mutta historialla on väliä, ei niillä muilla jutuilla.
Totta. Mikään ei korvaa historiaa.
Mutta se on hänelle epäreilua.
En usko reiluuteen.
Sinäkään et taida, vaikka taistelet sen puolesta.
Enkä usko, että rakastat miestäsi enemmän kuin koskaan.
- Mistä muka tiedät? - Tunnen kaltaiseni.
John ja minä emme ole maanneet yhdessä kahteen vuoteen.
Emme nuku samassa huoneessa.
Olemme puhuneet erosta, mutta emme saa sitä aikaiseksi.
Tuntuu väärältä taistella avioliittolain puolesta ja erota sitten.
Se tekisi hallaa.
En usko, että ihmisiä on tehty siten.
Viettämään 50 vuotta yhdessä.
Sinullakaan ei ole sitä vaihtoehtoa.
Mitä tarkoitat?
Jos haluaisit jonkun muun, se tekisi teille tosi paljon hallaa.
Syö.
Sanoi käärme Eevalle.
Syö omenasi. Maailma ei lopu.
Soita ja käske hänen lähteä.
Ei hän kuuntelisi minua.
Hän on päättänyt vakuuttaa Corrigan, jotta sinä hyötyisit.
Pyydän vartijoita saattamaan hänet ulos, jos on tarpeen.
He eivät koske vaimooni.
Haluat sitä.
Voisit kertoa maailmalle, että raahasimme rouvasi ulos.
Minun on yhä vaikeampi sietää vainoharhaisuuttasi.
Ja minun valheitasi.
Et tiedä, milloin valehtelen, ja teen sen hyvästä syystä.
Corrigan ei lukeudu siihen kategoriaan.
Minun ei olisi pitänyt kutsua sinua.
Voimme tehdä yhteistyötä. Tämä iltapäivä oli todiste siitä.
Olisi pitänyt pysyä horjumattomana.
Ja ohittaa päätöslauselma?
YK ei merkitse minulle mitään.
Siinä tapauksessa olisit pysynyt horjumattomana.
Mutta haluat kunnioitusta ulkomailta yhtä paljon kuin kotoa.
Tulin tänne, sillä kunnioitan sinua, Viktor.
Tunnen sympatiaa tilannettasi kohtaan.
Meidän tilannettamme.
Ei anneta Michael Corriganin päättää kansojemme suuntaa.
Emmekö voi edes keskustella mahdollisesta lausunnostani?
Näytät uupuneelta.
En juurikaan nukkunut koneessa.
Mene takaisin.
Ei sinun tarvitse olla täällä.
En lähde.
Olet minuakin itsepäisempi.
Mikset anna minun auttaa?
Olen tehnyt vaatimukseni selviksi.
Michael, kerron, mitä tapahtuu, jos et anna tätä lausuntoa.
Et auta ketään.
Itse asiassa muiden pidätettyjen elämä muuttuu vaikeammaksi.
Petrov tuntee olonsa nolatuksi ja pidättää muita.
Hän hyväksyy pahempia lakeja.
Hän ei anna jonkun amerikkalaishomon määrätä politiikkaansa.
Hän on armoton mies.
Luuletko hänen tulevan järkiinsä, kun tämä kaikki epäonnistuu?
Olet naiivi.
Ja annat muiden kärsiä sen takia.
Älä tuhoa sitä, minkä eteen olet taistellut.
Luulet saavasi minut häpeämään. Et saa.
Kerron sinulle totuuden.
En välitä siitä, mitä se saa minut tuntemaan.
Mutta tee palvelus ja kuuntele.
Kuulin kyllä.
Toivon niin.
En voi pettää itseäni. Mikä olisin?
Olisit poliitikko. Sehän sinä olet.
Anna muiden kirkua ja huutaa.
Haluatko muutosta? Opi tekemään kompromisseja.
- Ole helvetin aikuinen! - Minun pitää ajatella.
Lentokone lähtee huomenna.
Mene takaisin. Minun on ajateltava yksin.
- Selvittää pääni. - En lähde ilman sinua.
Tarvitsen aikaa!
Mene vain hetkeksi makuulle.
Lepää.
- En voi enää puhua. - Hyvä on.
Teen sen.
Muutamaksi minuutiksi.
Kiitos.
Hoitoja on saatavilla.
Minua suututtaa eniten se, että annoin hänen tehdä tämän.
Tunsitko samoin exääsi kohtaan? Tuskaa, joka vain ottaa valtaansa?
Hetken aikaa.
Tunnen sitä yhä huonoina päivinä.
Millainen hän oli?
Anteeksi. Ei sinun tarvitse--
Ei se mitään.
Hän oli...
Hänellä oli vaikea elämä.
Kaikenlaista menneisyydessä. Niin minullakin.
Olimme ensin ystävät. Sitten muutimme yhteen.
Sitten se vain tapahtui.
Rakastuimme.
En tiedä...
Tunsin olevani vahvempi hänen kanssaan.
Uskon hänen tunteneen samoin.
Ehkä olin naiivi,
mutta luulin, että yhdessä pääsisimme eroon menneisyydestä.
Että voisimme olla vain me.
Miksi hän lähti?
Hän sanoi kaiken tapahtuneen liian nopeasti.
Oletteko puhuneet sen jälkeen?
Emme. Hän ei enää tullut sisarkuntaan.
Kävin kerran hänen kämpällään. Vuokraisäntä sanoi hänen lähteneen.
Etkö tiedä, missä hän on?
Makasimme sängyssä ja haaveilimme paikoista,
joissa kävisimme, jos voisimme. Pariisi, Australia, Timbuktu.
Rachel haaveili kaukomaista. Minä en tarvinnut niitä.
Minne sinä matkustaisit?
Jimenez-polulle.
- Missä se on? - New Mexico.
Se kulkee osavaltion poikki. Kuumia lähteitä, vesiputouksia.
Sanoimme lähtevämme sinne patikoimaan.
Rakentaisimme mökin kivaan paikkaan.
Anteeksi. Meidän ei pitäisi puhua minusta.
Itsehän kysyin.
Tee tuoksuu hyvältä.
Minäkin taidan ottaa sitä.
Näyttää hyvältä.
- Sanot tämän kaiken. - Tietenkin.
Viet hänet sitten koneeseen.
Viktor, kiitos.
Mutta Tšekki.
Haluan kaikki ohjukset pois, en vain vähentämistä.
Pidä joitain Puolassa näön vuoksi. Siinä kaikki.
- Sopii. - Onko meillä sopimus?
Mukaan lukien kaikki Jordanin laaksosta puhuttu.
- Tietenkin. - Sitten meillä on sopimus.
Tulkaa, rouva Underwood.
Teidän ei pitäisi olla täällä.
Rouva Underwood.
Olen pahoillani.
Haluatko nukkua hetken? Vaihtaa vaatteesi?
- Teen sen koneessa. - Menet suoraan sinne.
- Meillä on lehdistötilaisuus. - Tulen mukaasi.
Hoidamme sen.
Haluan sanoa jotain hänen perheelleen.
Kyllä. Tietenkin.
Myötäilen sympatiaanne
ja sanon suunnitelleeni, että vapautan hänet tänään.
Kiitän sinua anteliaisuudestasi.
Sanon, miten traagista tämä on ollut.
Sitten pari sanaa Jordanin laaksosta,
tai voimme julkistaa sopimuksen.
Julkista sinä se.
Voimmeko nähdä luonnoksen puheestasi?
Pyydän väkeäni laatimaan jotain.
Ja teidän, rouva Underwood?
Se sopii. Mitä vain haluat.
Hyvät naiset ja herrat...
Hyvää huomenta.
Rouva Underwood lausuu ensin muutaman sanan.
Kuten tiedätte, Michael Corrigan löytyi aamulla kuolleena sellistään.
Hän oli hirttäytynyt.
Michael ja minä puhuimme lyhyesti eilen.
Häntä kohdeltiin hyvin, ja hän oli kiitollinen presidentti Petroville,
joka oli luvannut vapauttaa hänet.
Emme tiedä, miksi... Michael valitsi tekonsa.
Halusimme vain viedä Michaelin kotiin
ja välitämme surunvalittelumme hänen perheelleen ja läheisilleen.
Kiitos.
Kiitos, rouva Underwood.
Rouva Underwood?
En vain puhunut hänelle. Olin paikalla, mutta nukuin.
Hän hirttäytyi huiviini.
Tiedän, miksi Michael päätti riistää henkensä.
Hän ei halunnut valehdella.
En tahraa hänen kunniaansa valehtelemalla nyt.
Claire...
Yritin saada hänet myöntämään rikkoneensa lakia
ja kiittämään presidentti Petrovia.
Hän kieltäytyi eikä halunnut lähteä, ennen kuin lakia muutetaan.
Ennen kuin samasta rikoksesta pidätetyt venäläiset vapautetaan.
Michael oli valmis kuolemaan asiansa puolesta.
- Kiitos, rouva Underwood. - Hän oli urhea.
- Hän ansaitsee tulla kuulluksi. - Riittää jo.
Ilman tätä epäreilua lakia
ja hallituksenne suvaitsemattomuutta
Michael eläisi yhä.
Saisitte hävetä, herra presidentti.
Vaimoni on kokenut...
paljon stressiä 24 tunnin aikana.
Hän on selvästi järkyttynyt.
Pyydän anteeksi presidentti Petrovilta ja venäläisiltä.
Suokaa anteeksi. Menen hänen luokseen.
- Claire. - Älä, Francis.
Minun täytyy puhua hänelle.
Jatka yrittämistä, Cathy.
Jos Petrov ei puhu kanssani, puhun Bugajevin kanssa.
Kuka hyvänsä tulee puhelimeen.
Hyvä on. Kiitos.
Kahvinne, herra.
Kiitos, Ben.
- Herra presidentti. - Myöhemmin.
Puhuin Cathyn kanssa. Sopimusta ei synny.
Kaikki neuvottelut. Puhutaan seuraavasta siirrosta.
Tiedän, mitä tein. Eikä teko ollut impulsiivinen.
Se tapahtui. Siirrytään eteenpäin.
Jos haluat sanoa jotain, Francis...
Haluan minimoida vahingot. Jos Petrov ei lepy,
meidän pitää siirtyä YK:n päätöslauselmaan.
Olemme valmiit siihen.
Hyvä. Kiitos. Yritä nukkua.
Eikö sinun pitäisi olla takana lehdistön kanssa?
- En kuulu lehdistöön. - Etkä henkilökuntaan.
Pyydän anteeksi.
Rouva Underwood.
Teitte oikein.
Tiedän, että olet vihainen.
Sinulla on siihen hyvä syy.
Mutta minun oli tehtävä se.
Yritätkö pyytää anteeksi vai keventää mieltäsi?
Yritä ymmärtää.
Ymmärtää?
- Ylitit rajan-- - Tiedän.
Et ole vain presidentin vaimo ja suurlähettiläs.
Olet myös minun vaimoni.
- Missä järjestyksessä? - Älä viitsi.
Sanoin sen hänen takiaan.
En itseni, en meidän.
Olimme hänelle velkaa muutakin kuin valheita.
Haluatko, että annan anteeksi?
- En. - Sillä en voi.
- En pyydäkään sitä. - Miksi sitten puhumme asiasta?
- Koska haluan sinun tietävän syyt. - En välitä.
En välitä syistäsi.
Et voi mitenkään vakuuttaa minua siitä,
että sinun oli pakko sabotoida rauhansopimuksemme!
Se oli poliittinen virhe, myönnän sen.
Mutta jos en olisi puhunut,
- hän olisi kuollut turhaan. - Älä anna hänelle sitä.
- Se oli itsemurha. - Ei. Se oli kiistatonta.
En yritä kiistää sitä.
- En edes käsitä tuota. - Anna minulle tilaisuus.
Sait sen nimetessäni sinut virkaan
ja antaessani sinun hoitaa Corriganin asian.
Hänellä ei ollut vaihtoehtoja. Ajoimme hänet nurkkaan.
- Hänellä oli vaihtoehto. - Ei hänen mielessään.
Kukaan ei pakottanut häntä protestiin Moskovaan.
Emmekä pyytäneet häntä hirttäytymään huiviisi!
Jos olisit puhunut hänelle...
kuullut, mitä hän sanoi...
Oletko kokenut moraalisen valaistumisen?
- Olisit itsekin. - En usko.
Olen Yhdysvaltain presidentti
ja osaan erotella isot pienistä.
Hän ei ollut pieni.
Hän oli pelkuri. Olen tyytyväinen, kun hän on kuollut.
Hänellä oli enemmän rohkeutta kuin sinulla koskaan.
Haluatko puhua rohkeudesta, Claire?
Kuka vain voi tehdä itsemurhan
tai paasata kameran edessä.
Mutta tiedätkö, mikä vaatii todellista rohkeutta?
Pitää suunsa kiinni, vaikka tuntuisi miltä tahansa.
Pysyä koossa, kun panokset ovat näin korkeat.
Olemme murhaajia, Francis.
Ei. Olemme selviytyjiä.
Jos emme voi kunnioittaa yhtä rohkeaa miestä
ja saavuttaa silti tavoitteitamme,
- olen pettynyt meihin molempiin. - En olisi saanut nimetä sinua.
En olisi saanut tehdä sinusta presidenttiä.
Mitä sinä tuijotat?